paragraph_text: Europski misionari počeli su naseljavati ovo područje od Mombase do Kilimandžara 1840., nominalno pod zaštitom sultana Zanzibara. Godine 1886. Britanska vlada potiče Williama MacKinnona da uspostaviti britanski utjecaj u regiji. Kada je MacKinnova tvrtka počela propadati, Britanska vlada je 1. srpnja 1895. proglasila protektorat, uprava je prebačena na Ministarstvo vanjskih poslova. Pukovnik J. Hayes Sadler bio je prvi guverner i vrhovni zapovjednik. Europljani su bili razdvojeni od domicilnog stanovništva te je bila izražena rasna segregacija. S doseljavanjem novih doseljenika 1903. godine uglavnom iz Južne Afrike rasle su potrebe za zemljištem te su Masaima smanjena prava na pašnjake. Dana 23. srpnja 1920. protektorat je postao kolonija Kenija.